Рыхтуючыся да ўрачыстага адкрыцця ТЮГа на роднай сцэне пасля яе абнаўлення, мы доўга шукалі той спектакль, пастаноўкай якога можна было б зрабіць гэту вельмі значную і сур’ёзную падзею яркай і запамінальнай. Выбар спыніўся на знакамітай “Сіняй птушцы” бельгійскага пісьменніка, драматурга і філосафа Марыса Метэрлінка. Прычын было многа, і тычыліся яны розных бакоў тэатральнага жыцця.